Előterjesztés a Zalakaros Város Önkormányzata Képviselőtestülete 2020. szeptember 17-én tartandó ülésére

Tárgy: „Karosi Krónika megjelentetése és on-line megjelentetése 2020. évben” tárgyú beszerzési eljárás lefolytatása  
Előterjesztést készítette: Dr. Szentgyörgyvölgyi Eszter, jogi referens
Tisztelt Képviselőtestület!

A Karosi Krónika megjelentetésére + on-line megjelentetésére 2020. december 31-én lejár a Zalai T-MA Kft-vel kötött szerződés. 
A következő évi megjelentetésre beszerzési eljárást kell lefolytatni, melynek ajánlati felhívása és megállapodás tervezete az előterjesztés részét képezi.

A kiadvány kivitelezésére a következők szerint kérünk ajánlatot:
Megjelenések száma: 12 alkalommal 12 oldal. (Éves összes oldalszám: 144 oldal).

Kivitel: 

· 8 oldal esetében 4 oldal fekete-fehér, 4 oldal kétszínnyomott (kísérőszín: zöld), 

· 12 oldal esetén 8 oldal fekete-fehér, 4 oldal kétszínnyomott. 

· Ezen túlmenően a Város Napját követő lapszám – egyébként kétszínnyomott oldalainak – színes kivitelezése (4 oldal fekete-fehér, 4 oldal színes).

Határozati javaslat:
Képviselőtestület: 
1. Beszerzési eljárást indít „Karosi Krónika megjelentetése és on-line megjelentetése 2021. évben” tárgyban.
2. Az 1. pontban megjelölt eljárás ajánlati felhívását az előterjesztés szerint jóváhagyja. 
3. Felhatalmazza a polgármestert az ajánlati felhívás aláírására és kibocsátására.
4. A Karosi Krónika megjelentetési költségét Zalakaros Város Önkormányzatának 2021. évi költségvetésében biztosítja.  
Határidő: 2020.október 15. (ajánlati felhívás kiküldése) 

Felelős: Novák Ferenc polgármester

Operatív felelős: Dr. Szentgyörgyvölgyi Eszter, jogi referens
Zalakaros 2020. augusztus 31.
                                                                                         
         Novák Ferenc                          

                                                                                                        polgármester  
Gazdasági Bizottság és a Humánpolitikai és Ügyrendi Bizottság határozata:

A bizottság javasolja a képviselőtestület számára, hogy a Karosi Krónika megjelentetését ne hirdesse meg, kerüljön vissza a 2021. évi megjelentetés a képviselőtestület elé úgy, hogy belső munkaerővel meg lehet-e oldani a költséghatékonyságra is tekintettel.

